open-index/open-wikipedia-markdown huggingface dataset:
Σαχίκα Ερκιουμέν

Η **Σαχίκα Ερκιουμέν** (τουρκικά: *Şahika Ercümen*, 16 Ιανουαρίου 1985) είναι Τούρκισσα διαιτολόγος και κάτοχος παγκοσμίου ρεκόρ στην ελεύθερη κατάδυση. Γεννήθηκε στο Τσανάκκαλε, όπου τελείωσε τη δευτεροβάθμια εκπαίδευσή της, για την τριτοβάθμια της πήγε στην Άγκυρα, όπου πήρε το πτυχίο του διαιτολόγου στο Başkent University. Γρήγορα έδειξε ενδιαφέρον για τα υποθαλάσσια αθλήματα, με την πρώτη της ενασχόληση να είναι το suba diving και το υποθαλάσσια ράγκμπι. Σε μία περίοδο 12 ετών έχει ασχοληθεί με τον υποθαλάσσιο αθλητισμό, ενώ είναι μέλος τεσσάρων εθνικών ομάδων στην Τουρκία, αρχής γενομένης από το 2001. Τέσσερα είναι τα κυριότερα αθλήματα της το υποθαλάσσιο χόκεϊ, το υποθαλάσσιο ράγκμπι, το υποθαλάσσιο orienteering και η ελεύθερη κατάδυση.

Μερικά από τα επίτευγμα της είναι για παράδειγμα στις 11 Φεβρουαρίου του 2011, στη λίμνη της Αυστρίας, Weissensee, όταν κάλυψε 110 μέτρα απόσταση με το είδος της ελεύθερης κατάδυσης *dynamic apnea* κάτω από τον πάγο της λίμνης, μπαίνοντας κιόλας στο Βιβλίο Guinness και για του άνδρες και για τις γυναίκες. Προηγούμενο ρεκόρ για τις γυναίκες ήταν 70 μέτρα και για τους άνδρες 108. Στις 10 Νοεμβρίου του 2011 έκανε κι άλλο παγκόσμιο ρεκόρ, στην Μταχάμπ της Αιγύπτου, στην κατηγορία *constant weight apnea*, ρεκόρ που πλέον δεν κατέχει. Την ίδια μέρα έσπασε κι άλλο παγκόσμιο ρεκόρ, σε άλλη κατηγορία της ελεύθερης κατάδυσης, στην *variable weight apnea*, το οποίο, όπως και το προηγούμενο, αναγνωρίστηκε από την Confédération Mondiale des Activités Subaquatiques.

Στην ίδια κατηγορία, στην 1 Ιουνίου του 2013, στη λίμνη Βαν, σπάει το δικό της ρεκόρ κατά ένα μέτρο. Στις 23 Ιουλίου του 2014, στη λίμνη Κας, το επαναλαμβάνει και σπάει για τρίτη φορά το δικό της ρεκόρ, φτάνοντας τώρα στα 91 μέτρα. Ωστόσο, πλέον δεν το κατέχει το ρεκόρ αυτό, αφού έσπασε έναν χρόνο αργότερα. Στις 22 Οκτωβρίου του 2016, σημειώνει παγκόσμιο ρεκόρ και στην κατηγορία variable weight apnea. Στις 26 Οκτωβρίου του 2018, σημείωσε κι άλλο ένα παγκόσμιο ρεκόρ γυναικών σε κατάδυση γλυκού νερού, στη λίμνη Σάλντα, φτάνοντας τα 65 μέτρα, το προηγούμενο ρεκόρ ήταν στα 55 μέτρα. 

## Παραπομπές

## Εξωτερικοί σύνδεσμοι
*Official Website 

Κατηγορία:Δύτες
Κατηγορία:Τούρκοι αθλητές
Μαρία της Βυρτεμβέργης (1799-1860)

H **Μαρία** (γερμ. *Marie von Württemberg*, 17 Σεπτεμβρίου 1799 - 24 Σεπτεμβρίου 1860) από τον Οίκο της Βυρτεμβέργης ήταν πριγκίπισσα της Βυρτεμβέργης και με τον γάμο της έγινε δούκισσα της Σαξονίας-Κοβούργου & Γκότα.

## Βιογραφία
Η *Αντωνία Φρειδερίκη Αυγούστα Μαρία Άννα* ήταν το πρώτο παιδί και η μόνη κόρη του Αλεξάνδρου της Βυρτεμβέργης και της Αντωνίας της Σαξονίας-Κοβούργου-Ζάαλφελντ. 

Το δουκάτο αναβαθμίστηκε σε βασίλειο το 1806, ίσο της Πρωσίας, της Βαυαρίας και της Σαξονίας, και το μέλλον της έγινε περισσότερο υποσχόμενο. Ο πατέρας της ήταν στρατηγός του Ρωσικού Στρατού και αργότερα κυβερνήτης της Λευκορωσίας και η Μαρία διέμενε κυρίως στο Παλάτι Φανταιζίε στο Μπαϊρόιτ, στη Γιέλγκαβα και στην Αγία Πετρούπολη.

Το 1832 παντρεύτηκε τον εκ μητρός θείο της, Ερνέστο Α΄ της Σαξονίας-Κοβούργου & Γκότα. Ο Ερνέστος ήταν 48 ετών και ήθελε διακαώς να παντρευτεί μετά το θάνατο της πρώτης αποξενωμένης συζύγου του, Λουίζας της Σαξονίας-Γκότα-Άλτενμπουργκ. Ο γάμος δεν ήταν ευτυχισμένος. Το ζεύγος δεν απέκτησε παιδιά και σύντομα αποξενώθηκε, διαμένοντας σε ξεχωριστά σπίτια.

Είχε πολύ καλή σχέση με τους θετούς της γιους, Ερνέστο και Αλβέρτο μάλιστα, ο Αλβέρτος την αποκαλούσε "μητέρα" στις επιστολές του. Παρόλα αυτά, η Μαρία σπάνια τον επισκεπτόταν στην Αγγλία λόγω του καιρού, όπως έλεγε. Το 1841 έγινε ανάδοχος (εν απουσία) του πρώτου γιού του Αλβέρτου και της Βικτωρίας, Αλβέρτου Εδουάρδου.

Το 1836 ανέλαβε τη διαχείριση ιδιωτικού εκπαιδευτικού ινστιτούτου για κορίτσια. Αγαπούσε τις τέχνες, τη μουσική, το θέατρο και η λογοτεχνία. Ο διάσημος συνθέτης Φραντς Λιστ την επισκεπτόταν συχνά, ενώ το Κρατικό Θέατρο του Κοβούργου εγκαινιάστηκε ανήμερα των 41ων γενεθλίων της. Το 1842 έκανε μεγάλη δωρεά για την ίδρυση νηπιαγωγείου-σχολείου για τα παιδιά του Κοβούργου βασισμένο σε εκείνο της πρωτεύουσας Γκότα.

Το 1844 ο Ερνέστος πέθανε και η Μαρία διέμενε στο Παλάτι Ράινχαρντσμπρουν, στο Παλάτι Φρήντριχσταλ και στο Παλάτι Φρήντενσταϊν στο Γκότα. Επέστρεφε στο Κοβούργο για να συναντά τους Άγγλους συγγενείς της, όταν την επισκέπτονταν.

Πέθανε το 1860 στο Παλάτι Φρήντενσταϊν σε ηλικία 61 ετών, ένα χρόνο πριν το θετό της γιο, Αλβέρτο.

## Οικογένεια
Παντρεύτηκε το 1832 τον Ερνέστο Α΄ της Σαξονίας-Κοβούργου & Γκότα. Δεν απέκτησαν απογόνους.

## Πρόγονοι

## Πηγές
* Bachmann, Gertraude (1999). *Herzogin Marie von Sachsen-Coburg und Gotha, geborene Herzogin von Württemberg 1799 - 1860*. Band 14 der Schriftenreihe der historischen Gesellschaft Coburg e.V., Coburg
* Gill, Gillian (2009). *We Two: Victoria and Albert: Rulers, Partners, Rivals*. New York: Ballatine Books. ISBN 0-345-52001-7.

## Παραπομπές


Κατηγορία:Οίκος των Βέττιν
Κατηγορία:Δούκισσες της Βυρτεμβέργης
Κατηγορία:Πριγκίπισσες της Σαξονίας-Κοβούργου-Γόθας
Κατηγορία:Γερμανίδες δούκισσες
Σφακάκι Ρεθύμνου

Το **Σφακάκι** είναι παραθαλάσσιο χωριό της Κοινότητας Παγκαλοχωρίου του Δήμου Ρεθύμνης στην Περιφερειακή Ενότητα Ρεθύμνης της Κρήτης σε υψόμετρο 7 μέτρα.

## Γεωγραφία - Ιστορία
Το Σφακάκι βρίσκεται στον κόλπο του Αλμυρού σε απόσταση 9 χλμ. Α.-ΒΑ από την πόλη του Ρεθύμνου, ανάμεσα στους οικισμούς Πηγιανός Κάμπος (ΝΔ.), Παγκαλοχώρι (Ν.) και Σκαλέτα (ΒΑ.) ενώ μέσα από αυτό περνάει η ΕΟ90 ή Βόρειος Οδικός Άξονας Κρήτης (Β.Ο.Α.Κ.). Στην περιοχή έχουν βρεθεί τμήμα νεκροταφείου των ύστερων αρχαϊκών και πρώιμων κλασικών χρόνων, αλλά και λείψανα οικιστικών χώρων.  Γι΄ αυτό και η περιοχή που περικλείει τους οικισμούς Σφακάκι και Παγκαλοχώρι αποτελεί συνέχεια αυτής του Σταυρωμένου - Χαμαλευρίου έχει κηρυχθεί αρχαιολογικός χώρος.

## Διοικητικά
Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Παγκαλοχωρίου. Σύμφωνα με το σχέδιο Καλλικράτης, μαζί με το Παγκαλοχώρι, αποτελούν την τοπική κοινότητα Παγκαλοχωρίου που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 792 κατοίκους.

## Εξωτερικοί σύνδεσμοι

* "Από το νεκροταφείο που αποκαλύφθηκε στο Σφακάκι" από τον ιστότοπο https://www.cretalive.gr/

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Νταβίνα Γουίντσορ, λαίδη Λιούις

H **Νταβίνα**, αγγλ. Davina Windsor, lady Lewis (γενν. 19 Νοεμβρίου 1977) από τον Οίκο του Γουίντσορ είναι κόρη του δούκα του Γκλώστερ και με τον γάμο της έγινε λαίδη Λιούις.

## Βιογραφία
Είναι η πρώτη κόρη του Ριχάρδου δούκα του Γκλώστερ και της Μπιργκίττας Χένρικσεν, κόρης του Άσγκερ Πρέμπεν Βίσινγκ Χένρικσεν, δικηγόρου. 

## Οικογένεια
Παντρεύτηκε το 2004 τον Γκάρυ Λιούις (γενν. 1970) από τη Νέα Ζηλανδία, κάτοχο επιχείρησης Ανακαίνισης Ακινήτων, γιο ενός Μαορί εργολάβου. Διαζεύχθηκαν το 2018. Έχουν τέκνα:
* Σένα Κόουφαϊ (Senna Kowhai) γενν. 2010.
* Τάνε ΜΑχούτα (Tāne Mahuta) γενν. 2012.

## Πρόγονοι

## Πηγές
* Montgomery-Massingberd, Hugh. "Burke’s Royal Families of the World: Volume II Africa & the Middle East, Addendum to Volume I, 1980, pp. 312. ISBN 0-85011-029-7

## Παραπομπές


Κατηγορία:Οίκος Ουίνδσορ
Συλβάνα Τομαζέλλι

H **Συλβάνα**, αγγλ. Sylvana Tomaselli (γενν. 28 Μαΐου 1957) από τον Οίκο Τομαζέλλι είναι Καναδή ακαδημαϊκός, λέκτορας της Ιστορίας στο Πανεπιστήμιο του Κέιμπριτζ. Από τον 1ο σύζυγό της έλαβε το επώνυμο Τζόουνς, ενώ ο 2ος είναι μέλος της Βρετανικής Βασιλικής Οικογένειας, των Ουίνδσορ. 

## Βιογραφία
Είναι κόρη του Μαξιμιλιανού Καρόλου Τομαζέλλι από το Ζάλτσμπουργκ και της Γιόζιανε Πρέσετς. Γεννήθηκε στην Πλασέντια της Νέας Γη, στον Καναδά και σπούδασε εκεί και στην Αγγλία.

Ο δεύτερος σύζυγός της είναι μικρανιψιός του Γεωργίου ΣΤ΄ του Ηνωμένου βασιλείου και εγγονός της Μαρίνας πριγκίπισσας της Ελλάδας (κόρης του Νικολάου πρίγκιπα της Ελλάδας).

## Οικογένεια
Παντρεύτηκε πρώτα το 1977 τον Τζον-Πωλ Τζόουνς, γιο του πλοιάρχου Τζέφρυ Τζόουνς από τα νησιά Μπαρμπάντος. Διαζεύχθηκαν το 1981, χωρίς να έχουν αποκτήσει απογόνους.

Το 1988 η Συλβάνα έκανε δεύτερο γάμο με τον Γεώργιο του Οίκου του Ουίνδσορ κόμη του Σαιντ Άντριους (γιο του Εδουάρδου δούκα του Κεντ) και έχει τέκνα:
* Εδουάρδος-Εδμόνδος-Μαξιμιλιανός-Γεώργιος Ουίνδσορ γενν. 2 Δεκεμβρίου 1988, λόρδος Ντάουνπατρικ.
* Μαρίνα-Καρλόττα-Αλεξάνδρα-Αικατερίνη-Ελένη Ουίνδσορ γενν. 30 Σεπτεμβρίου 1992, λαίδη.
* Αμαλία-Σοφία-Θεοδώρα-Μαίρη-Μαργαρίτα Ουίνδσορ γενν. 24 Αυγούστου 1995, λαίδη.

## Πηγές
* "Sylvana Tomaselli". The Centre for Research in the Arts, Social Sciences and Humanities. Archived from the original on 17 October 2010.

## Παραπομπές


Κατηγορία:Οίκος Ουίνδσορ
Κατηγορία:Κόμισσες
Χαραυγή Μεσσηνίας

μικρογραφία|Δημοτική Ενότητα Βουφράδος (η Κοινότητα Χαραυγής ανήκει στη Δημοτική Ενότητα Βουφράδος, του Δήμου Μεσσήνης)|εναλλ.=
Η **Χαραυγή** (πρώην *Γκρούστεσι*) είναι χωριό του Δήμου Μεσσήνης στην Περιφερειακή Ενότητα Μεσσηνίας. Σύμφωνα με την απογραφή του 2011, ο πληθυσμός της ανέρχεται στους 180 κατοίκους.

## Γενικά στοιχεία
Η Χαραυγή μαζί με την Καζάρμα, αποτελούν την **Κοινότητα Χαραυγής** και ανήκουν στη Δημοτική Ενότητα Βουφράδος, με έδρα τον Χατζή. Μέχρι το 1957 ονομαζόταν Γκρούστεσι. Βρίσκεται σε υψόμετρο 322 μέτρων, ανάμεσα σε Μεσσήνη και Πύλο και απέχει 32 χιλιόμετρα από την Καλαμάτα.

Κοντά στη Χαραυγή βρίσκεται το Πολυλίμνιο, περιοχή με λίμνες και καταρράκτες, το οποίο προσελκύει αρκετούς επισκέπτες.

## Διοικητικές μεταβολές

* 21-04-1835, ο οικισμός Γκρούστεσι προσαρτάται στο Δήμο Βουφράσου,με έδρα τον Χατζή.
* 10-03-1851, η έδρα του Δήμου Βουφράσου μεταφέρεται από τον οικισμό Χατζή στον οικισμό Βλαχόπουλο.
* 30-07-1856, η έδρα του Δήμου Βουφράσου μεταφέρεται από τον οικισμό Βλαχόπουλο στον οικισμό Χατζή.
* 29-08-1882, ο Δήμος Βουφράσου μετονομάζεται σε Δήμο Βουφράδος.
* 31-08-1912, ο οικισμός Γκρούστεσι αποσπάται από το Δήμο Βουφράδος και ορίζεται έδρα της Κοινότητας Γκρουστεσίου.
* 14-12-1957, ο οικισμός Γκρούστεσι μετονομάζεται σε  Χαραυγή και η Κοινότητα Γκρουστεσίου, σε Κοινότητα Χαραυγής.
* 04-12-1997, ο οικισμός Χαραυγή αποσπάται από την Κοινότητα Χαραυγής και προσαρτάται στο Δήμο Βουφράδων.
* 03-07-2002, ο Δήμος Βουφράδων μετονομάζεται σε Δήμο Βουφράδος.
* 07-06-2010, ο οικισμός Χαραυγή αποσπάται από το Δήμο Βουφράδος και προσαρτάται στο Δήμο Μεσσήνης.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Steaua Română

Η **Steaua Română Câmpina** είναι ρουμανικό διυλιστήριο πετρελαίου. Ιδρύθηκε το 1895, ενώ η μετοχική της σύνθεση αποτελείται, αποκλειστικά, από ρουμανικά ιδιωτικά κεφάλαια.
Εδρεύει στην Κάμπινα, η οποία βρίσκεται σε απόσταση, περίπου, 100 χιλιομέτρων βόρεια του Βουκουρεστίου, ενώ, παράλληλα, καταλαμβάνει έκταση της τάξεως των 49,6 εκταρίων.
Αποτελεί τον μοναδικό παραγωγό παραφίνης σε εθνικό επίπεδο.
Ποσοστό μεγαλύτερο του 40% επί του συνόλου της παραγωγής του διυλιστηρίου αποτελείται από εξαγωγές, ενώ, παράλληλα, σημειώνει, ετησίως, κύκλο εργασιών ανώτερο των 100 εκατομμυρίων ευρώ.
Η ονομαστική παραγωγική ικανότητα του διυλιστηρίου είναι, ετησίως, της τάξεως των 400.000 τόνων αργού πετρελαίου.
Έπειτα από την ιδιωτικοποίησή της, το 1997, το πλειοψηφικό ποσοστό των μετοχών της εταιρείας (82,45%) βρίσκεται υπό την ιδιοκτησία της εταιρείας *Omnimpex Chemicals*.

Ο βασικός τομέας δραστηριοποίησης του διυλιστηρίου έπαυσε προσωρινά την λειτουργία του κατά το χρονικό διάστημα μεταξύ του Φεβρουαρίου του 2009 και του Ιουνίου του 2010, λόγω έλλειψης επαρκούς χρηματικού αποθέματος για την αγορά αργού πετρελαίου.
Τον Ιούλιο του 2010, η εταιρεία προχώρησε στην απόλυση, συνολικά, 334 εργαζομένων.

## Οικονομικός απολογισμός
**Αριθμός εργαζομένων**
* 1990: 1.200 
* 2000: 600 
* 2009: 400

**Κύκλος εργασιών:**
* 2007: 357,7 εκατομμύρια λέι
* 2006: 336,4 εκατομμύρια λέι

**Καθαρά έσοδα:**
* 2008: 10,4 εκατομμύρια λέι
* 2007: 3,2 εκατομμύρια λέι
* 2006: 1,2 εκατομμύρια λέι

## Παραπομπές


## Εξωτερικοί Σύνδεσμοι
* 
*  

Κατηγορία:Επιχειρήσεις της Ρουμανίας
Παρεκκλήσι των Κρανίων

Το **Παρεκκλήσι των Κρανίων** (), ή Εκκλησία του Αγίου Βαρθολομαίου, είναι παρεκκλήσι –οστεοφυλάκιο, που βρίσκεται στην πόλη Κουντόβα-Ζντρούι, στο Βοεβοδάτο Κάτω Σιλεσίας, στη νοτιοδυτική Πολωνία. Στο παρεκκλήσι υπάρχουν 3.000 ανθρώπινα κρανία και στο υπόγειό του οστά από άλλους 21.000 ανθρώπους.

Το παρεκκλήσι χτίστηκε το 1776 από τον ιερέα της τοπικής ενορίας, Βάτσλαφ Τομάσεκ (Václav Tomášek), που εμπνεύστηκε τη δημιουργία του από το Ναό της Άμμωμης Σύλληψης της Παναγίας στη βία Βένετο, στη Ρώμη (Chiesa di Santa Maria Immacolata a via Veneto) κάτω από την οποία βρίσκεται η Κρύπτη των Καπουτσίνων. Ο Τομάσεκ, από το 1776 μέχρι το 1794 συγκέντρωσε, καθάρισε και τοποθέτησε στο Παρεκκλήσι των Κρανίων χιλιάδες ανθρώπινα κρανία και οστά ανθρώπων που είχαν χάσει τη ζωή τους στο Τριακονταετή Πόλεμο (1618–1648), στους τρεις Σιλεσιανούς Πολέμους (1740–1763), καθώς και από επιδημίες χολέρας, πανώλης και σύφιλης, αλλά και από την πείνα. Το 1804, στο κέντρο του ναού και στο βωμό τοποθετήθηκαν τα κρανία των ανθρώπων που έχτισαν το παρεκκλήσι, μεταξύ αυτών δε και το κρανίο του ιερέα Τομάσεκ.

Κατά τη διάρκεια του Β' Παγκοσμίου Πολέμου, η Κεφαλοσκοπική Σκεπαστή υπέστη παραμεληθεί λόγω της γερμανικής κατοχής της Πολωνίας. Ωστόσο, μετά το τέλος του πολέμου το 1945, μια ομάδα εθελοντών αφοσιώθηκε στην αποκατάσταση της σκεπαστής στο προηγούμενο ακατέργαστο κατάσταση. Τα προσπάθειές τους απέδωσαν και σύντομα η Κεφαλοσκοπική Σκεπαστή αποκαταστάθηκε επιτυχώς.

## Εικόνες

File:Poland - Czermna - Chapel of Skulls - cellar with skulls 01.jpg|Το υπόγειο του παρεκκλησιού
File:Kudowa Zdrój kaplicaczaszek.JPG|Η πρόσοψη του Παρεκκλησιού των Κρανίων


## Παραπομπές



Κατηγορία:Εκκλησίες στην Πολωνία
Κατηγορία:Πόβιατ Κουότσκο
Πηγιανός Κάμπος Ρεθύμνου

Ο **Πηγιανός Κάμπος** είναι παραθαλάσσιος οικισμός και παραλία του Δήμου Ρεθύμνης στην Περιφερειακή Ενότητα Ρεθύμνης της Κρήτης σε υψόμετρο 10 μέτρα.

## Γεωγραφία - Αξιοθέατα
Ο Πηγιανός Κάμπος βρίσκεται στον κόλπο του Αλμυρού (Ρεθύμνου) σε απόσταση 7 χλμ. ανατολικά από την πόλη του Ρεθύμνου. Το χωριό είναι ανάμεσα στους οικισμούς Σφακάκι (Α.), Πηγή (Ν.) και Αδελιανό Κάμπο (Α.) ενώ μέσα από αυτό περνάει η ΕΟ90 ή Βόρειος Οδικός Άξονας Κρήτης (Β.Ο.Α.Κ.). Η παραλία του, η οποία βρίσκεται περίπου στο μέσο του κόλπου και παλιότερα ήταν τα παραθαλάσσια κτήματά της Πηγής, έχει αναπτυχθεί σε τουριστικό θέρετρο. Έχει αμμώδεις ακτές αλλά και μικρούς κόλπους με βραχάκια ενώ εμφανίζονται θαλάσσιες χελώνες που γεννούν τα αυγά τους. Στην περιοχή υπάρχουν αρκετά μεγάλα ξενοδοχεία, ενοικιαζόμενα καταλύματα, παραθεριστικές κατοικίες και κέντρα εστίασης.

## Διοικητικά
Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Πηγής. Σύμφωνα με το σχέδιο Καλλικράτης, μαζί με την Πηγή και τον Άγιο Δημήτριο, αποτελούν την τοπική κοινότητα Πηγής που υπάγεται στη δημοτική ενότητα Αρκαδίου του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 279 κατοίκους.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Πάολα Ντόιμι ντε Λούπις Φρανκοπάν

H **Πάολα Ντόιμι ντε Λούπις**, αγγλ. Paola-Luise-Marica Doimi de Lupis Frankopan (γενν. 7 Αυγούστου 1969) από τον Οίκο Ντόιμι ήταν κόρη του κόμη του Λούπις και με τον γάμο της έγινε λαίδη Γουίντσορ. 

## Βιογραφία
Είναι κόρη του Λούις Ντόιμι, κόμη του Λούπις, πρίγκιπα Φρανκοπάν Σούμπιτς Ζρίνσκι από το Σπλιτ της Κροατίας. Ο Λούις είναι μέλος της παλαιάς Κροατικής και Ιταλικής αριστοκρατίας, που ήρθε στην Αγγλία μετά τον Β΄ Παγκόσμιο Πόλεμο για να σπουδάσει στην Οξφόρδη. Είναι δικηγόρος, μέλος του Μίντλ Τεμπλ και επιχειρηματίας. Η μητέρα της Ίνγκριντ Ντέττερ είναι ομότιμη καθηγήτρια στο Πανεπιστήμιο της Στοκχόλμης.

Ο σύζυγός της Νικόλαος Ουίνδσορ είναι μικρανιψιός το υΓεωργίου ΣΤ΄ του Ηνωμένου Βασιλείου και εγγονός της Μαρίνας πριγκίπισσας της Ελλάδας, κόρης του Νικολάου πρίγκιπα της Ελλάδας.

## Οικογένεια
Παντρεύτηκε το 2006 τον λόρδο Νικόλαο Γουίνδσορ, μέλος της βασιλικής Οικογένειας της Βρετανίας και έχει τέκνα:
* Αλβέρτος-Λούις-Φίλιππος-Εδουάρδος γενν. 2007. 
* Λεοπόλδος-Ερνέστος-Αύγουστος-Γουέλφ γενν. 2009. 
* Λούις-Αρθούρος-Νικόλαος-Φήλιξ γενν. 2014.

## Παραπομπές


## Πηγές
* Black, A and C (2015). "British Royal Family". Who's Who. Oxford University Press. Archived from the original on 21 February 2015. Retrieved 10 August 2015. Nicholas Charles Edward Jonathan, (Lord Nicholas Windsor), b 25 July 1970, Married 19 Oct. 2006, Princess Paola Doimi de Lupis Frankopan Šubić Zrinski

Κατηγορία:Οίκος Ουίνδσορ
Βάλενκι

μικρογραφία|226x226εσ|Ρωσικά βάλενκι.
Τα **βάλενκι** () είναι παραδοσιακά ρωσικά χειμωνιάτικα υποδήματα. Συγκεκριμένα, είναι μπότες οι οποίες είναι φτιαγμένες από τσόχα. Δεν είναι ανθεκτικές στο νερό, γι΄ αυτό και συχνά συνηθίζεται να φοριούνται με γαλότσες ώστε να να μην βρέχονται και να προστατεύονται τα πέλματα από τη φθορά. Τα βαλένκι ήταν κάποτε υποδήματα επιλογής για πολλούς Ρώσους, αλλά κατά το δεύτερο μισό του 20ού αιώνα έχασαν την απήχηση τους στις πόλεις λόγω της συσχέτισης τους με ρουστίκ φορέματα και τους ηπιότερους πια χειμώνες.

## Περιγραφή
Τα βάλενκι είναι φτιαγμένα από μαλλί οικόσιτων ζώων, όπως τα πρόβατα.Ο πιο συνηθισμένος τύπος βάλενκι έχει σκληρή υφή αλλά υπάρχουν και περιπτώσεις όπου με την κατάλληλη επεξεργασία μπορούν να αποκτήσουν πιο μαλακή υφή. Τα βάλενκι είναι ένα είδος παραδοσιακών ρωσικών υποδημάτων που συνήθως φοριέται για περπάτημα σε ξηρό χιόνι όταν ο καιρός είναι παγωμένος.Τα βάλενκι φθείρονται ταχύτερα στο κάτω μέρος τους, γι΄ αυτό πολύ συχνά είναι λειασμένες με δέρμα ή άλλο ανθεκτικό υλικό για να αποτραπεί αυτό. Αυτός είναι και ο λόγος που πολύ συχνά φοριούνται με γαλότσες.Επίσης, για να προστατεύονται από το νερό, χρησιμοποιούνται σόλες από καουτσούκ. Παραδοσιακά, τα βάλενκι έχουν καφέ, μαύρο, γκρι ή λευκό χρώμα, αλλά τα τελευταία χρόνια οι καταναλωτές μπορούν να παραγγείλουν τις μπότες σε διάφορα χρώματα (κόκκινο, μπλε, μοβ, πράσινο, κίτρινο, πορτοκαλί).

Επίσης, είναι αρκετά συνηθισμένο να προμηθεύεται τις συγκεκριμένες μπότες ο Στρατός της Ρωσίας.

Τα βάλενκι προέρχονται από τις παραδοσιακές μάλλινες μπότες των νομάδων της Ευρασιατικής στέπας, η ιστορία των οποίων πάει τουλάχιστον 1.500 χρόνια πίσω.
μικρογραφία|239x239εσ|Ρώσος στρατιώτης που φοράει μπότες βαλένκι.
Η σημερινή εκδοχή εμφανίστηκε τον 18ο αιώνα, έγινε όμως ευρέως διαδεδομένη μόνο κατά το πρώτο μισό του 19ου αιώνα, όταν άρχισαν να κατασκευάζονται με βιομηχανικές μεθόδους. Πριν την κατασκευή τους με βιομηχανικές μεθόδους ήταν αρκετά ακριβές και μόνο οι ευκατάστατοι, την περίοδο εκείνη, μπορούσαν να τις αποκτήσουν.

Τα βάλενκι έγιναν λιγότερο δημοφιλή στην αστική ζωή τις τελευταίες δεκαετίες, επειδή οι χειμώνες στην Κεντρική Ρωσία έγιναν πιο ήπιοι. Επίσης συνδέονται με ένα παραδοσιακό ρουστίκ ύφος ένδυσης και στις πόλεις συνήθως φοριούνται από μικρά παιδιά ή φοριούνται σε περίπτωση σοβαρού παγετού, όταν άλλα παπούτσια δεν προστατεύουν από τις αντίξοες συνθήκες. 

## Παραπομπές


## Βιβλιογραφία

# Στατιστική Επετηρίδα του 1912, ed. V. Sharago, St. Petersburg, 1912.
# Η Κυβέρνηση της Ρωσικής Ομοσπονδίας, 17 Ιουλίου 1995 N 720

## Πηγές
* Békési, László (2006) *Stalin's War: Soviet uniforms and militaria 1941-45*. Ramsbury: The Crowood Press ISBN 1-86126-822-X
* Zaloga, Steven J. (1989) *The Red Army of the Great Patriotic War, 1941-45*. Λονδίνο: Osprey Διεθνής πρότυπος αριθμός βιβλίου 0-85045-939-7

## Εξωτερικοί σύνδεσμοι

*
Κατηγορία:Μπότες
Κατηγορία:Υποδήματα
Κατηγορία:Πολιτισμός της Ρωσίας
Μικρά Ανώγεια Ρεθύμνου

Τα **Ανώγεια** ή **Μικρά Ανώγεια** είναι ημιορεινός οικισμός της Δημοτικής Κοινότητας Ρεθύμνης του Δήμου Ρεθύμνης στην Περιφερειακή Ενότητα Ρεθύμνης της Κρήτης με υψόμετρο 216 μέτρα σε απόσταση περίπου 4 χλμ. βόρεια από την πόλη του Ρεθύμνου. Το χωριό αναφέρεται στις Ενετικές απογραφές του 16ου αιώνα ως *ANOGIA DI PORCHI*. Ως ξεχωριστός οικισμός αναφέρεται επίσημα για πρώτη φορά το 1981 στο ΦΕΚ 27Α - 31/01/1925 να απογράφεται στην τότε  κοινότητα Ρουσοσπητίου. Σύμφωνα με το σχέδιο Καλλικράτης ανήκει στη δημοτική κοινότητα Ρεθύμνης που υπάγεται στη δημοτική ενότητα Ρεθύμνης του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 131 κατοίκους.
## Πληθυσμός

## Σημείωση
Στην Περιφερειακή Ενότητα Ρεθύμνης και τον Δήμο Ανωγείων, σε απόσταση 55 χλμ. Α.-ΝΑ. από την πόλη του Ρεθύμνου βρίσκονται τα γνωστά Ανώγεια.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Oil Terminal Constanța

Η **Oil Terminal Constanța** είναι ρουμανική πετρελαϊκή εταιρεία.
Δραστηριοποιείται στον τομέα της διανομής πετρελαίου, πετρελαϊκών προϊόντων, καθώς και πετροχημικών υγρών.
Μεγαλομέτοχος της εταιρείας είναι η AVAS, η οποία ελέγχει, συνολικά, ποσοστό της τάξεως του 59,62% επί του συνόλου των μετοχών. Μεταξύ των υπολοίπων μετόχων περιλαμβάνονται το Fondul Proprietatea, με ποσοστό της τάξεως του 10% επί του συνόλου των μετοχών, και η επενδυτική εταιρεία Broadhurst, με ποσοστό της τάξεως του 7,6% επί του συνόλου των μετοχών.
Οι μετοχές της Oil Terminal είναι εισηγμένες εντός της πρώτης κατηγορίας του Χρηματιστηρίου του Βουκουρεστίου, υπό την κωδική ονομασία OIL.

Η Oil Terminal SA Constanța αποτελεί έναν εκ των σημαντικότερων τερματικούς σταθμούς πετρελαίου της περιοχής της Νοτιοανατολικής Ευρώπης, με δραστηριοποίηση στον τομέα της μεταφοράς πετρελαίου, πετρελαϊκών προϊόντων και πετροχημικών υγρών, καθώς και άλλα προϊόντα και πρώτες ύλες στο πλαίσιο εισαγωγών/εξαγωγών, καθώς και μεταφορών.
Το συνολικός μήκος των αγωγών του θαλασσίου τερματικού σταθμού είναι της τάξεως των 50 χλμ., ενώ η μέγιστη δυνατότητα μεταφοράς αργού πετρελαίου είναι, ετησίως, της τάξεως των 24 εκατομμυρίων τόνων.
Η Oil Terminal αριθμεί, επίσης, επτά θέσεις ελλιμενισμού, καθώς και τρεις χώρους αποθήκευσης αργού πετρελαίου, βενζίνης, ντίζελ, πίσσας, χημικών και πετροχημικών προϊόντων, καθώς και ελαίων.
Κατά τη διάρκεια του 2009, η εκτιμώμενη από την εταιρεία εμπορευματική κίνηση ήταν, συνολικά, της τάξεως των 8,5 εκατομμυρίων τόνων, μειωμένη κατά ποσοστό της τάξεως του 20% συγκριτικά με το 2008, λόγω της εξελισσόμενης οικονομικής κρίσης.

Έως τα εγκαίνια του τερματικού σταθμού της Rompetrol - Midia Marine Terminal, στα τέλη του 2008, η κατείχε μονοπωλιακή θέση αναφορικά με τη μεταφορά πετρελαϊκών προϊόντων μέσω του Λιμένα της Κοστάντσα.

Η εταιρεία αποτελεί τμήμα κοινοπραξίας εταιρειών στο πλαίσιο του εγχειρήματος του αγωγού Κονστάντσα-Τεργέστης - PEOP.

## Οικονομικός απολογισμός
**Αριθμός εργαζομένων**: 1.300 (2009)

**Κύκλος εργασιών:**
* 2007: 37,2 εκατομμύρια ευρώ (κατά το χρονικό διάστημα των εννέα πρώτων μηνών)
* 2005: 128 εκατομμύρια λέι

**Καθαρά έσοδα:**
* 2005: 6 εκατομμύρια λέι

## Δείτε επίσης
* Πετρελαϊκή βιομηχανία στη Ρουμανία

## Παραπομπές


Κατηγορία:Επιχειρήσεις της Ρουμανίας
Κουρτάκι Μεσσηνίας

Το **Κουρτάκι** είναι χωριό του Δήμου Μεσσήνης. Ανήκει στην Περιφερειακή Ενότητα Μεσσηνίας και έχει 81 κατοίκους, σύμφωνα με την Απογραφή του 2011.

## Πληροφορίες
Το Κουρτάκι ανήκει στην Κοινότητα Κουρτακίου, υπάγεται στη Δημοτική Ενότητα Βουφράδος, με έδρα το Χατζή και βρίσκεται σε υψόμετρο 301 μέτρων. Η οικονομία του οικισμού βασίζεται στην καλλιέργεια ελιών, συκιών και αμπελιών και απέχει 34 χιλιόμετρα από την Καλαμάτα. Εξαιρετικής φυσικής ομορφιάς, είναι και οι δύο λίμνες του χωριού, η Πάνω Μαύρη Λίμνα και η Κάτω Μαύρη Λίμνα, που σχηματίζονται από το ποτάμι Καρυά.

## Διοικητικές μεταβολές
* 21-04-1835, ο οικισμός Κουρτάκι προσαρτάται στο Δήμο Βίαντος, με έδρα τον οικισμό Ζαϊμόγλι (Δροσιά).
* 18-12-1840, ο οικισμός Κουρτάκι αποσπάται από το Δήμο Βίαντος και προσαρτάται στο Δήμο Βουφράσου, με έδρα το Χατζή.
* 31-08-1912, ο οικισμός αποσπάται από το Δήμο Βουφράδος και ορίζεται έδρα της Κοινότητας Κουρτακίου.
* 04-12-1997, ο οικισμός Κουρτάκι αποσπάται από την Κοινότητα Κουρτακίου και προσαρτάται στο Δήμο Βουφράδων.
* 07-06-2010, ο οικισμός Κουρτάκι αποσπάται από το Δήμο Βουφράδος και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Σοφία Γουίνκλμαν

H **Σοφία**, αγγλ. Sophie Winkleman (γενν. 5 Αυγούστου 1980) από τον Οίκο Γουίλκμαν είναι Αγγλίδα ηθοποιός, σύζυγος του λόρδου Φρειδερίκου Γουίντσορ, που είναι μέλος της βασιλικής Οικογένειας της Βρετανίας.

## Βιογραφία
Είναι κόρη του Μπάρρυ Γουίνκλμαν, εκδότη του *Παγκόσμιος Άτλας της Ιστορίας* των Τάιμς και της 2ης συζύγου του Σίντυ Μπλακ, συγγραφέα παιδικών βιβλίων.

Γεννήθηκε στο Πρίμροουζ Χιλ του Λονδίνου. Αδελφή της, από τον 1ο γάμο του πατέρα της είναι η Κλαούντια Γουίνκλμαν, παρουσιάστρια της τηλεόρασης. Σπούδασε Αγγλική Λογοτεχνία στο Τρίνιτυ Χολλ του Κέιμπριτζ. 

## Οικογένεια
Παντρεύτηκε το 2009 τον λόρδο Φρειδερίκο Γουίντσορ και έχει τέκνα:
* Μωντ-Ελισάβετ-Δάφνη-Μαρίνα, γενν. 2013.
* Ισαβέλλα-Αλεξάνδρα-Μέι γενν. 2016.

## Πηγές
* "Sophie Winkleman". United Agents. Retrieved 16 May 2018.
*  "An Interview with Actress and Writer Sophie Winkleman at Soho House, LA". Arteviste. 21 September 2014. Retrieved 16 May 2018.

## Παραπομπές


Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες υψίφωνοι
Κατηγορία:Βρετανοί Εβραίοι
Κατηγορία:Οίκος Ουίνδσορ
Μηλιώτι Μεσσηνίας

Το **Μηλιώτι** είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 138 κατοίκους, σύμφωνα με την Απογραφή του 2011.

## Πληροφορίες
Το Μηλιώτι ανήκει στην Κοινότητα Μηλιωτίου, υπάγεται στη Δημοτική Ενότητα Βουφράδος, με έδρα το Χατζή, βρίσκεται σε υψόμετρο 409 μέτρων και απέχει 27 χιλιόμετρα από την Καλαμάτα. Οι κάτοικοι ασχολούνται με αγροτικές καλλιέργειες ελιών, συκιών και αμπελιών. Στο χωριό υπάρχει Λαογραφικό Μουσείο.

## Διοικητικές μεταβολές

* 21-04-1835, ο οικισμός **Μηλιώτη** προσαρτάται στο Δήμο Σκάρμιγκος, με έδρα τον οικισμό Σκάρμιγκα (Μεταμόρφωση).
* 18-12-1840, ο οικισμός Μηλιώτη αποσπάται από το Δήμο Σκάρμιγκος και προσαρτάται στο Δήμο Βουφράσου, με έδρα το Χατζή.
* 31-08-1912, ο οικισμός Μηλιώτη αποσπάται από το Δήμο Βουφράδος και προσαρτάται στην Κοινότητα Σουληναρίου.
* 09-10-1913, ο οικισμός Μηλιώτη αποσπάται από την Κοινότητα Σουληναρίου και ορίζεται έδρα της Κοινότητας Μηλιώτη.
* 16-10-1940, το όνομα του οικισμού Μηλιώτη διορθώνεται σε Μηλιώτι.
* 04-12-1997, ο οικισμός Μηλιώτι αποσπάται από την Κοινότητα Μηλιωτίου και προσαρτάται στο Δήμο Βουφράδων.
* 07-06-2010, ο οικισμός Μηλιώτι αποσπάται από το Δήμο Βουφράδος και προσαρτάται στο Δήμο Μεσσήνης.

## Εξωτερικοί σύνδεσμοι

* Μηλιώτι Μεσσηνίας (βίντεο στο youtube)

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Βικτώρια Λουίζα του Ζολμς-Μπάρουτ

H **Βικτωρία Λουίζα** (γερμ. *Viktoria-Luise von Solms-Baruth*, 13 Μαρτίου 1921 - 1 Μαρτίου 2003) από τον Οίκο του Ζολμς, ήταν κόρη του Κόμη του Ζολμς-Μπάρουτ και με τους γάμους της έγινε πρώτα *πριγκίπισσα της Σαξονίας-Κόμπουργκ & Γκότα* και μετά *κα Βίττεν.*

## Βιογραφία
Η *Βικτωρία Λουίζα Φρειδερίκη Καρολίνα Ματθίλδη* ήταν κόρη του Χανς, Κόμη του Ζολμς-Μπάρουτ, και της Καρολίνας Ματθίλδης, κόρης του Φρειδερίκου Φερδινάνδου του Σλέσβιχ-Χόλσταϊν.

## Οικογένεια
Παντρεύτηκε πρώτα το 1942 τον Φρειδερίκο Ιωσία της Σαξονίας-Κόμπουργκ & Γκότα και είχε τέκνο:
* Ανδρέας (1943-2025), πρίγκιπας της Σαξονίας-Κοβούργου-Γόθας.

Το 1946 διαζεύχθηκαν και η Βικτωρία Λουίζα έκανε δεύτερο γάμο το 1947/48 με τον Ρίχαρντ Βίττεν από την Αυστρία. Είχε τέκνο:
* Βικτόρια Άστριντ Βίττεν (γενν. 1948).

## Πηγές
*  C. Arnold McNaughton, The Book of Kings: A Royal Genealogy, in 3 volumes (London, UK: Garnstone Press, 1973), volume 1, page 25.

## Παραπομπές


Κατηγορία:Οίκος του Ζολμς
Κατηγορία:Πριγκίπισσες της Γερμανίας
Κατηγορία:Πριγκίπισσες της Σαξονίας-Κοβούργου-Γόθας
Επαρχία Μίλα

Το **Μίλα** () είναι επαρχία (*[[βιλάγια]]*) της Αλγερίας, της οποίας η πρωτεύουσα είναι η ομώνυμη πόλη. Άλλες πόλεις της επαρχίας είναι οι Τελεγκμά, Γκραρέμ Γκουγκά, Χαμαλά και Ρουασέντ. Σύμφωνα με την απογραφή του 2008 έχει 766.886 κατοίκους. 

## Διοικητική διαίρεση
Η επαρχία διαιρείται σε 13 διαμερίσματα (*[[Νταΐρα|νταΐρες]]*), τα οποία χωρίζονται περαιτέρω σε 32 *[[Κοινότητες της Αλγερίας|κοινότητες]]* ή δήμους. 

### Διαμερίσματα

# Αΐν Μπεϊντά Χαρίς
# Μπουχατέμ
# Σελγκούμ Λαΐντ
# Φερτζιουά
# Γκραρέμ Γκουγκά
# **[[Διαμέρισμα Μίλα|Μίλα]]**
# Ουέντ Εντζά
# Ρουασέντ
# Σιντί Μερουάν
# Τατζενανέτ
# Τασαντανέ Χανταντά
# Τελεγκμά
# Τεραί Μπαινέν

### Κοινότητες

# Αχμέντ Ρασεντί
# Αΐν Μπεϊντά Χαρίς
# Αΐν Μελούκ
# Αΐν Τιν
# Αμιρά Αράς
# Μπενγιαχία Αμπντεραχμάν
# Μπουχατέμ
# Σελγκούμ Λαΐντ
# Σιγκαρά
# Ντερατζί Μπουσελάχ
# Ελ Μεσιρά
# Ελαγιαντί Μπαρμπές
# Φερτζιουά
# Γκραρέμ Γκουγκά
# Χαμαλά
# **[[Μίλα (Αλγερία)|Μίλα]]**
# Μινάρ Ζαρζά
# Ουέντ Αθμανιά
# Ουέντ Εντζά
# Ουέντ Σεγκέν
# Ουλέντ Χαλούφ
# Ρουασέντ
# Σιντί Χελιφά
# Σιντί Μερουάν
# Τατζενανέτ
# Τεσαντάν Χανταντά
# Τελεγκμά
# Τεραί Μπαινέν
# Τεσαλά Λντεματάι
# Τιμπεργκέντ
# Γιαχία Μπενιγκεσά
# Ζεγκάια

## Παραπομπές



Μιλα
Άνω Μαλάκι Ρεθύμνου

Το **Άνω Μαλάκι** ή **Επάνω Μαλάκι** (επίσημο: το **Άνω Μαλάκιον**) είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμης της Κρήτης με υψόμετρο 420 μέτρα.

## Γεωγραφία - Αξιοθέατα
Το Άνω Μαλάκι βρίσκεται προς το κέντρο του νομού και σε απόσταση 20 χλμ. ΝΔ. από την πόλη του Ρεθύμνου. Σε ενετικές απογραφές του 16ου και του 17ου αιώνα   αναφέρεται το χωριό με 2 οικισμούς (Πάνω και Κάτω). Στο χωριό υπάρχει κτιριακό συγκρότημα από την Ενετοκρατία (17ος αιώνας), που οι ντόπιοι αποκαλούν "Πύργος του Συγγέλω", ο οποίος αποτελεί σημαντικό δείγμα ενετικής αρχιτεκτονικής αγροτικής φεουδαρχικής έπαυλης και έχει χαρακτηριστεί ιστορικό διατηρητέο μνημείο.  Πρόκειται *"για τριώροφο πύργο ορθογωνίου κατόψεως και διώροφο κτίσμα, στο ισόγειο του οποίου σώζεται ελαιοτριβείο παλαιού τύπου. Στον άμεσο περιβάλλοντα χώρο του βρίσκεται λαξευτό πατητήρι της ίδιας περιόδου"*. Το κτίριο του δημοτικού σχολείου έχει κηρυχθεί ως μνημείο γιατί *"είναι χαρακτηριστικό κτίριο ειδικής λειτουργίας (διδακτήριο) πολύτιμο για τη μελέτη της ιστορίας της αρχιτεκτονικής στην Κρήτη. Επίσης, έχει συνδεθεί με την ιστορία του τόπου και αποτελεί σημείο αναφοράς και ιστορικής μνήμης των κατοίκων της περιοχής"*. Στις 3 Νοεμβρίου κάθε χρόνο πανηγυρίζει το εξωκλήσι του Αγίου Γεωργίου του Μεθυστή το οποίο είναι βυζαντινού ρυθμού και  χρονολογείται γύρω στο 1000. Ταυτόχρονα οι κάτοικοι της περιοχής γιορτάζουν το "άγγιγμα", δηλ. το άνοιγμα, των κρασιών της νέας σοδειάς με  παραδοσιακούς μεζέδες και μουσική.
Από το Πάνω Μαλλάκι καταγόταν ο καλλιτέχνης Στέλιος Φουσταλιεράκης.

## Διοικητικά
Ως ξεχωριστός οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε κοινότητα Άνω Βαρσαμονέρου. Σύμφωνα με το σχέδιο Καλλικράτης, μαζί με το Κάτω Μαλάκι αποτελούν την Κοινότητα Μαλακίων που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 77 κατοίκους.

Δείτε: ***[[Κοινότητα Μαλακίων]]***

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Επαρχία Αΐν Ντεφλά

Το **Αΐν Ντεφλά** (), είναι βιλάγια (*[[Επαρχίες της Αλγερίας|επαρχία]]*) στη βόρεια Αλγερία. Βρίσκεται νοτιοδυτικά του Αλγερίου, και πρωτεύουσα της είναι η ομώνυμη πόλη. Άλλες πόλεις της επαρχίας είναι οι Χεμίς Μιλιανά, Μιλιανά, Χαμάμ Ριγκά, Ουέντ Ζεμπούτζ και Αΐν Τορκί. Σύμφωνα με την απογραφή του 2008 έχει 766.013 κατοίκους. 

## Διοικητική διαίρεση
Αποτελείται από 14 διαμερίσματα και 36 δήμους.

### Διαμερίσματα

# **[[Διαμέρισμα Αΐν Ντεφλά|Αΐν Ντεφλά]]**
# Αΐν Λεσιάχ
# Μπαθιά
# Μπορτζ Ελ Αμίρ Χαλέντ
# Μπουμεντφάα
# Τζεντέλ
# Τζελιντά
# Ελ Αμπαντιά
# Ελ Αμρά
# Ελ Ατάφ
# Χαμάμ Ριγκά
# Χεμίς
# Μιλιανά
# Ρουινά

### Κοινότητες

# Αΐν Μπενιάν
# Αΐν Μπουγιαχιά
# **[[Αΐν Ντεφλά]]**
# Αΐν Λεσιάχ
# Αΐν Σολτάν
# Αΐν Τορκί
# Αρίμπ
# Μπαρμπούς
# Μπαθιά
# Μπελάς
# Μπεν Αλάλ
# Μπιρ Ουλντ Χελιφά
# Μπορτζ Εμίρ Χαλέντ Σιχ
# Μπουσαρέντ
# Μπουμεντφάα
# Τζελιντά
# Τζεμάα Ουλέντ
# Τζεντέλ
# Ελ Αμπαντιά
# Ελ Αμρά
# Ελ Ατάφ
# Ελ Χασανιά
# Ελ Μαΐν
# Χαμάμ Ριγκά
# Χοσεϊνιά
# Χεμίς Μιλιανά
# Μεχατριά
# Μιλιανά
# Ουέντ Σορφά
# Ουέντ Τζεμάα
# Ρουινά
# Σιντί Λαχντάρ
# Τασετά Ζουγκαγκά
# Ταρίκ Ιμπν Ζιάντ
# Τιμπερκανίν
# Ζεντίν

## Παραπομπές



Αϊν Ντεφλα
Αγία Σωτήρα Μεσσήνης

Η **Αγία Σωτήρα** Πεταλιδίου είναι χωριό του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 116 κατοίκους, σύμφωνα με την Απογραφή του 2011.

## Πληροφορίες
Η Αγία Σωτήρα ανήκει στην Κοινότητα Πανιπερίου, υπάγεται στη Δημοτική Ενότητα Πεταλιδίου και βρίσκεται σε υψόμετρο 150 μέτρων. Οι κάτοικοι ασχολούνται με την αγροτική καλλιέργεια ελιών και συκιών. Απέχει 29 χιλιόμετρα από την Καλαμάτα.

## Κάστρο του Πέρα
Κοντά στην Αγία Σωτήρα, στον παλαιό οικισμό **Πέρα**, βρίσκεται το **Κάστρο του Πέρα**. Λέγεται αλλιώς και **Κάστρο Πεταλιδίου**, ή **Κάστρο Πανυπερίου**, ή **Κάστρο Λεόνε**.

## Διοικητικές μεταβολές

* 14-03-1971, αναγνώριση του οικισμού και προσάρτησή του στην κοινότητα Πανιπερίου.
* 04-12-1997, ο οικισμός αποσπάται από την Κοινότητα Πανιπερίου και προσαρτάται στο Δήμο Πεταλιδίου.
* 07-06-2010, ο οικισμός αποσπάται από το Δήμο Πεταλιδίου και προσαρτάται στο Δήμο Μεσσήνης.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Καρολίνα Λακρουά

thumb|right|300px|Η Καρολίνα Λακρουά, 2η σύζυγος του Λεοπόλδου Β΄ του Βελγίου.
Η **Καρολίνα Λακρουά** (γαλλικά: *Caroline Lacroix*, 13 Μαΐου 1883 - 12 Φεβρουαρίου 1948) από τον Οίκο του Λακρουά, ήταν κόρη του επιστάτη της Γαλλικής πρεσβείας στο Βουκουρέστι. Ήταν κοινών ηθών και η νομιμότητα του γάμου της με τον βασιλιά του Βελγίου αμφισβητήθηκε. Έπειτα παντρεύτηκε για δεύτερη φορά.

## Βιογραφία
Ήταν κόρη του Ζυλ ντε Λακρουά, θυρωρού της Γαλλικής πρεσβείας στο Βουκουρέστι· άλλη πηγή αναφέρει ότι αυτός είχε γεννηθεί εκεί ως το 13ο τέκνο των γονέων του. Η μητέρα της λεγόταν Κατρίν-Ζοζεφίν Σεμπίλ.

Στα νιάτα της εργαζόταν σε μπαρ. Μερικές πηγές υποστηρίζουν, ότι ως νέα ήταν κοινών ηθών στο Παρίσι. Έγινε ερωμένη του Αντουάν-Εμμανουήλ Ντυρριέ, πρώην αξιωματικού του Γαλλικού στρατού. Αυτός τη ζούσε από στοιχήματα στον ιππόδρομο, όταν όμως η τύχη του έπαυσε, έγινε μαστροπός, εκδίδοντάς την σε πλούσιους πελάτες. Δραστηριοποιούνταν στο Παλαί Ελυζέ, αλλά συχνά άφηναν χρέη απλήρωτα. Το 1900 ο Λεοπόλδος Β΄, που διέμενε στο Παρίσι, άκουσε για τα θέλγητρά της και ενδιαφέρθηκε γι΄ αυτήν. Έστειλε μία γυναίκα, που κανόνισε συνάντηση για την άλλη ημέρα. Βρέθηκαν σε ένα απομονωμένο δωμάτιο: ο Λεοπόλδος Β΄ είχε δύο βοηθούς μαζί του και την παρατηρούσε σιωπηλός. Έμεινε ευχαριστημένος και την κάλεσε στην Αυστρία μαζί του. Την επόμενη ημέρα της έστειλε ένα μεγάλο ποσό χρημάτων και μερικά εσώρουχα, καθώς είχε ενημερωθεί ότι της άρεσαν τα ρούχα. Εκείνη ήταν 16 και ο βασιλιάς 65 ετών. Της έδωσε χρήματα, δώρα, ιδιοκτησίες και τον τίτλο της *βαρόνης ντε Βωγκάν*. Γι' αυτά επικρίθηκε εκείνη και ο Λεοπόλδος Β΄, που ήταν ήδη αντιδημοφιλής για το Κονγκό, την προσωπική αποικία του.

Έπειτα από τον θάνατό του βρέθηκε ότι της είχε δώσει πολυάριθμα ακίνητα, αντικείμενα μεγάλης αξίας, μετοχές στο Κονγκό και άλλες πολύτιμες πηγές εισοδήματος, που την έκαναν εκατομμυριούχο. Τα επόμενα χρόνια η κυβέρνηση του Βελγίου και οι τρεις αποξενωμένες κόρες του προσπαθούσαν να λάβουν κάτι από τον πλούτο αυτόν, καθώς τα έσοδα των πριγκιπισσών διακυμαίνονταν.

## Οικογένεια
Παντρεύτηκε πρώτο το 1909 τον Λεοπόλδο Β΄ του Οίκου της Σαξονίας-Κόμπουργκ & Γκότα βασιλιά του Βελγίου στην επιθανάτιο κλίνη του, μόνο με θρησκευτικό γάμο. Όμως μόνο ο πολιτικός γάμος έδινε νομική ισχύ σε έναν γάμο στο Βέλγιο. Ο βασιλιάς 5 ημέρες μετά απεβίωσε.

Το 1910 έκανε δεύτερο γάμο με τον Αντουάν-Εμμανουέλ Ντυρριέ και είχε τέκνα:
* Λυσιέν-Φιλίπ ντε Λακρουά-Ντυρριέ.
* Φιλίπ-Ανρί ντε Λακρουά-Ντυρριέ.

## Παραπομπές


## Πηγές
* "Count Boni Suitor of King's Heiress", The Washington Post, 28 Μαρτίου 1913
* Hochschild, Adam (1998). King Leopold’s Ghost: A Story of Greed, Terror, and Heroism in Colonial Africa. New York: Mariner Books. σελ. 221. ISBN 0-330-49233-0.
* Ewans, Martin (2002). European atrocity, African catastrophe: Leopold II, the Congo Free State and its Aftermath. London: RoutledgeCurzon. σελ. 220.

Κατηγορία:Βασιλικές ερωμένες
Κατηγορία:Εταίρες και παλλακίδες
Κατηγορία:Μοργανατικοί γάμοι
Κατηγορία:Πολιτικά σεξουαλικά σκάνδαλα
Κατηγορία:Βασιλικά σκάνδαλα
SCAEP Giurgiu Port

Η **SCAEP Giurgiu Port** είναι ρουμανική εταιρεία διαχείρισης λιμένων, με έδρα το Τζιούρτζιου.
Προ του 1990, η εταιρεία τελούσε υπό τον έλεγχο του ομίλου εκμετάλλευσης του στόλου και του λιμένα, *(GEFP) NAVROM - Giurgiu*.
Το 1990, ο συγκεκριμένος όμιλος αναδιαρθρώθηκε στην *Compania pentru Navigație Fluvială GIURGIU NAV*, συμμετοχική εμπορική εταιρεία με κύρια έδρα την πόλη του Τζιούρτζιου.
Το 1991, η συγκεκριμένη εταιρεία διασπάστηκε σε τρεις ξεχωριστές εταιρείες: την CNF "GIURGIU NAV" SA, την CN "APDF" SA GIURGIU και την *SCAEP GIURGIU PORT SA*, συμμετοχική εμπορική εταιρεία εκμετάλλευσης του λιμένα, της οποίας η μετοχική σύνθεση αποτελείτο, αποκλειστικά, από ιδιωτικά κεφάλαια.

Παρά το γεγονός πως, αρχικώς, ιδρύθηκε ως εταιρεία εκμετάλλευσης του λιμένα, στη συνέχεια, η *SCAEP Giurgiu Port SA* επέκτεινε περαιτέρω την δραστηριοποίησή της στους τομείς της ποτάμιας μεταφοράς εμπορευμάτων, της εξόρυξης άμμου και χαλικιού, καθώς και της αποθήκευσης σιτηρών σε σιλό.

Μεταξύ των μετόχων της Giurgiu Port περιλαμβάνονται οι εταιρείες *Theos Enterprises*, η οποία είναι κάτοχος ποσοστού της τάξεως του 30,76% επί του συνόλου των μετοχών, *White Sands International*, με έδρα το Ντελ Μαρ των ΗΠΑ, η οποία είναι κάτοχος ποσοστού της τάξεως του 30% επί του συνόλου των μετοχών, και *Turquise Waters*, η οποία είναι κάτοχος ποσοστού της τάξεως του 16,08% επί του συνόλου των μετοχών.

## Παραπομπές


## Εξωτερικοί Σύνδεσμοι
*  

Κατηγορία:Επιχειρήσεις της Ρουμανίας
Αμμόλακα Μεσσηνίας

Η **Αμμόλακα** Πεταλιδίου είναι οικισμός του Δήμου Μεσσήνης, ανήκει στην Περιφερειακή Ενότητα Μεσσηνίας και έχει 4 κατοίκους, σύμφωνα με την Απογραφή του 2011.

## Πληροφορίες
Η Αμμόλακα ανήκει στην Κοινότητα Καστανίων και υπάγεται στη Δημοτική Ενότητα Πεταλιδίου. Αναγνωρίσθηκε ως οικισμός, στις 09-05-2011.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Πυργάκι Μεσσηνίας

Το **Πυργάκι** Πεταλιδίου, είναι είναι χωριό στη Μεσσηνία, το οποίο διοικητικά υπάγεται στη δημοτική ενότητα Πεταλιδίου του Δήμου Μεσσήνης ενώ σύμφωνα με την Απογραφή του 2011 είχε 1 κάτοικο.

## Πληροφορίες
Το Πυργάκι ανήκει στην Κοινότητα Μαθίας και υπάγεται στη Δημοτική Ενότητα Πεταλιδίου. Αναγνωρίσθηκε ως οικισμός, στις 09-05-2011.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Μεσσήνης
Australopithecus afarensis

Ο **Australopithecus afarensis** (Λατινικά, όρος αποδιδόμενος ως *πίθηκος από την Ανατολή*, από την Αφάρ) είναι εξαφανισμένο Hominini, που έζησε πριν 3,9 ως 2,9 εκατομμύρια χρόνια πριν στην Αφρική. Το σκαρί του ήταν λεπτό, σαν τον μεταγενέστερο *Austalopithecus africanus*. Ο afarensis θεωρείται πιο συγγενής στο γένος Homo (το οποίο περιλαμβάνει το σύγχρονο ανθρώπινο είδος Homo Sapiens) από κάθε άλλο πρωτεύον θηλαστικό της ίδιας εποχής, είτε ως άμεσος πρόγονος ή κοντινός συγγενής ενός αγνώστου προγόνου.

Το πιο διάσημο απολίθωμα είναι ο μερικός σκελετός ονόματι *[[:en:Lucy_(Australopithecus)|Lucy]]* (3,2 εκατομμυρίων ετών) που βρέθηκε από τον Ντόναλντ Γιόχανσον, ο οποίος άκουγε το τραγούδι των Beatles "Lucy in the Sky with Diamonds" (από όπου έρχεται και το όνομα Lucy) την ώρα που ήταν στο σημείο εκσκαφής.

## Παραπομπές


Κατηγορία:Προϊστορικά ζώα
Κατηγορία:Ανθρωπίδες
Ναός του Δία (Σπλιτ)

Ο **Ναός του Δία στο Σπλiτ** (στα κροατικά: **Jupiterov hram**)  βρίσκεται δεξιά του Παλατιού του Διοκλητιανού, δίπλα στο Περιστύλιο, τη κεντρική πλατεία του αυτοκρατορικού συγκροτήματος. 

Χτίστηκε ανάμεσα στο 295 και 305 μ.Χ. και πιθανόν μετατράπηκε σε Βαπτιστήριο του Αγίου Ιωάννη του Προδρόμου τον 6ο αιώνα όταν χτίστηκε και η κρύπτη που είναι αφιερωμένη στον Απόστολο Θωμά. Μπροστά στην είσοδο του ναού βρίσκεται μια από τις δώδεκα Σφίγγες που έφερε από την Αίγυπτο ο αυτοκράτορας Διοκλητιανός.  

## Παραπομπές


Κατηγορία:Αρχαιολογικοί τόποι στην Κροατία
Κατηγορία:Σπλιτ
Παγκόσμιο Πρωτάθλημα Στίβου 2019 – 5000 μέτρα ανδρών

Τα **[[5000 μέτρα]] ανδρών** στο **[[Παγκόσμιο Πρωτάθλημα Στίβου 2019]]** διεξάχθηκαν στο Διεθνές Στάδιο Καλίφα στις 27 και 30 Σεπτεμβρίου.

## Ρεκόρ

## Πρόγραμμα

## Αποτελέσματα

### Σειρές
μικρογραφία|257x257εσ|Η δεύτερη σειρά.
Οι πέντε πρώτοι κάθε σειράς (Q) και οι επόμενοι πέντε γρηγορότεροι (q) προκρίνονται στον τελικό.

### Τελικός

## Παραπομπές

005000μ Αν
Petrolexportimport

Η **Petrolexportimport** είναι ρουμανική εταιρεία, η οποία δραστηριοποιείται στον τομέα της εμπορευματοποίησης πετρελαϊκών προϊόντων. Η Petrolexportimport πραγματοποιεί χονδρικές πωλήσεις στερεών, υγρών και αερίων καυσίμων, καθώς και άλλων παράγωγων προϊόντων.

Μεγαλομέτοχος της εταιρείας είναι η Laird Resources Ltd, εταιρεία καταχωρημένη στη Μεγάλη Βρετανία, η οποία και προχώρησε στην εξαγορά, το 1999, από το πρώην Fond al Proprietății de Stat, ποσοστού της τάξεως του 51% επί του συνόλου των μετοχών, ενώ, στη συνέχεια, αύξησε περαιτέρω το μετοχικό ποσοστό της, φτάνοντας έως την κατοχή ποσοστού της τάξεως του 76,7%. Οι μετοχές της εταιρείας είναι εισηγμένες εντός της δεύτερης κατηγορίας του Χρηματιστηρίου του Βουκουρεστίου, υπό την κωδική ονομασία PEI.

## Οικονομικός απολογισμός
**Κύκλος εργασιών**: 31,7 εκατομμύρια ευρώ (2008)

## Παραπομπές


## Εξωτερικοί Σύνδεσμοι
*  

Κατηγορία:Επιχειρήσεις της Ρουμανίας
Βασίλειος Σκαλτσοδήμος

Ο **Βασίλειος Σκαλτσοδήμος** (; - 1873) ήταν Έλληνας πολιτικός.

## Βιογραφικά στοιχεία

Ήταν γιος του οπλαρχηγού Δήμου Σκαλτσά. Το 1836 εγκαταστάθηκε στο Αγρίνιο. 

Εξελέγη βουλευτής Δωρίδος για πρώτη φορά στις εκλογές του 1850 και επανεξελέγη, ως βουλευτής Τριχωνίας, στις εκλογές του 1862, του 1865, του 1869, του 1872 και του 1873.

Διετέλεσε υπουργός Στρατιωτικών στην κυβέρνηση Μπενιζέλου Ρούφου (1865), θέση στην οποία παρέμεινε μέχρι τις 26 Ιανουαρίου 1866, οπότε και αντικαταστάθηκε.

Απεβίωσε στις 10 Ιουλίου 1873 εν ενεργεία βουλευτής. Ήταν παντρεμένος με την Μαριώσσα Στάϊκου, κόρη του Γιαννάκη Στάϊκου και είχαν αποκτήσει αρκετά παιδιά μεταξύ των οποίων τον Ανδρέα Σκαλτσοδήμο, βουλευτή και δήμαρχο Αγρινίου, και την Σπυριδούλα Σκατσοδήμου, σύζυγο του Μιχαήλ Μπέλλου, δημάρχου Αγρινίου.

## Πηγές


Κατηγορία:Βουλευτές Δωρίδας
Κατηγορία:Βουλευτές Τριχωνίας
Κατηγορία:Έλληνες υπουργοί Στρατιωτικών
Ανδρέας Σκαλτσοδήμος

Ο **Ανδρέας Σκαλτσοδήμος** (; - 1903) ήταν Έλληνας πολιτικός.

## Βιογραφικά στοιχεία

Ήταν γιος του πολιτικού Βασιλείου Σκαλτσοδήμου και της Μαριώσσας Στάικου, κόρης του Γιαννάκη Στάικου.

Εξελέγη βουλευτής Αιτωλοακαρνανίας για πρώτη φορά στις εκλογές του 1887 και επανεξελέγη, ως βουλευτής Τριχωνίας, στις εκλογές του 1882, του 1899 και του 1902. Υπήρξε οπαδός του Χαρίλαου Τρικούπη.

Απεβίωσε στις 17 Μαρτίου 1903 εν ενεργεία βουλευτής.

## Πηγές


Κατηγορία:Βουλευτές Αιτωλοακαρνανίας
Κατηγορία:Βουλευτές Τριχωνίας
Ημισφαίρια της Γης

[μικρογραφία|300x300εσ|Η διαίρεση της [Γης από τον Ισημερινό και τον πρώτο μεσημβρινό]]
Στη γεωγραφία και τη χαρτογραφία, ο όρος **ημισφαίριο της Γης** αναφέρεται σε οποιαδήποτε διαίρεση της υδρογείου σε δύο ημισφαίρια.

Συνήθως, η διαίρεση της γης σε ημισφαίρια γίνεται διαμέσου δεικτών γεωγραφικού πλάτους ή μήκους:

* Τα εξής ημισφαίρια προκύπτουν από τη διαίρεση της Γης σε βόρειο και νότιο μισό κατά μήκους του ισημερινού:
** το Βόρειο Ημισφαίριο, το μισό μέρος της Γης που βρίσκεται βόρεια του Ισημερινού.
** το Νότιο Ημισφαίριο, το μισό μέρος της Γης που βρίσκεται νότια του Ισημερινού.
* Τα εξής ημισφαίρια προκύπτουν από τη διαίρεση της Γης σε δυτικό και ανατολικό μισό κατά μήκος του πρώτου μεσημβρινού:
** το Ανατολικό Ημισφαίριο, το μισό μέρος της Γης που βρίσκεται ανατολικά του πρώτου μεσημβρινού και δυτικά του 180ου μεσημβρινού.
** το Δυτικό Ημισφαίριο, το μισό μέρος της Γης που βρίσκεται δυτικά του πρώτου μεσημβρινού και ανατολικά από του 180ου μεσημβρινού.

Η διαίρεση Ανατολής-Δύσης έχει και πολιτιστική χροιά, ως ένας τύπος διαίρεσης της Γης σε δύο πολιτιστικά ημισφαίρια.

Ωστόσο, υπάρχουν και άλλες μέθοδοι που επιδιώκουν τη διαίρεση του πλανήτη σε δύο ίσα μέρη κατά ένα τρόπο που μεγιστοποιεί τη σημασία ενός ορισμένου γεωγραφικού χαρακτηριστικού:

* Τα εξής ημισφαίρια προκύπτουν σύμφωνα με τη διαίρεση της Γης σε δύο ημισφαίρια με βάση το τμήμα της Γης όπου υπάρχουν οι περισσότερες εκτάσεις ξηράς και νερού αντίστοιχα:

* το Ημισφαίριο της Ξηράς, το ημισφαίριο της Γης που έχει το μεγαλύτερο μέρος της ξηράς που βρίσκεται πάνω στον πλανήτη.
* το Ημισφαίριο του νερού, το ημισφαίριο της Γης που έχει το μεγαλύτερο μέρος του νερού που βρίσκεται πάνω στον πλανήτη.

Η γη μπορεί επίσης να χωριστεί σε δύο ημισφαίρια με βάση τα μέρη όπου είναι μέρα και τα μέρη όπου είναι νύχτα.

## Παραπομπές

Κατηγορία:Γεωγραφία

Κατηγορία:Σελίδες με μη επιθεωρημένες μεταφράσεις
Βιολί Χαράκι Ρεθύμνου

Το **Βιολί Χαράκι** είναι κωμόπολη της Κοινότητας Ατσιποπούλου του Δήμου Ρεθύμνης στην Περιφερειακή Ενότητα Ρεθύμνης της Κρήτης, που αποτελεί πεδινό προάστιο του Ρεθύμνου με υψόμετρο 117 μέτρα.

## Γεωγραφία - Ιστορία
Το Βιολί Χαράκι βρίσκεται σε απόσταση μόλις 4 χλμ. Δ.-ΝΔ. από το λιμάνι της πόλης του Ρεθύμνου και στη νότια πλευρά της Εθνικής Οδού 90 ή Βόρειου Οδικού Άξονα Κρήτης (Β.Ο.Α.Κ.) δίπλα στον κόμβο Ατσιπόπουλου. Νότια συνέχεια του προαστίου είναι το Ατσιπόπουλο, δυτικά τα Αγνά, ενώ στα νοτιοανατολικά του είναι το Πανεπιστήμιο Κρήτης. Ως ξεχωριστός οικισμός αναφέρεται επίσημα το 1981 να απογράφεται στην τότε κοινότητα Ατσιποπούλου. Σύμφωνα με το σχέδιο Καλλικράτης, μαζί με το Ατσιπόπουλο, τα Αγνά και το Πανόραμα αποτελούν τη  δημοτική κοινότητα Ατσιποπούλου που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2011 έχει μόνιμο πληθυσμό 2.785 κατοίκους.

## Εκπαίδευση
Στο Βιολί-Χαράκι στεγάζεται το 2ο ΕΠΑΛ Ρεθύμνου.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Σπυρίδων Αντωνιάδης

Ο **Σπυρίδων Αντωνιάδης** (1808 - 9 Δεκεμβρίου 1873) ήταν Έλληνας πολιτικός.

## Βιογραφικά στοιχεία

Γεννήθηκε στην Χαλέπα Κρήτης και ήταν γιος του Αντώνιου Μελισσηνού. Αδελφός του ήταν ο Εμμανουήλ Αντωνιάδης. Φοίτησε στην Σχολή της Χίου. 

Υπήρξε ανώτατο διοικητικό στέλεχος διατελώντας πολλές φορές νομάρχης κατά την περίοδο 1855 - 1871. Στις εκλογές του 1862 εξελέγη βουλευτής της προξενικής περιφέρειας Κρήτης. Είχε διατελέσει, επίσης, υπουργός Εκκλησιαστικών και της Δημοσίας εκπαιδεύσεως στην κυβέρνηση Μπενιζέλου Ρούφου (1865).

Είχε συγγράψει και μεταφράσει αρκετά έργα ιστορικού και αρχαιολογικού περιεχομένου.

Ήταν παντρεμένος και είχε αποκτήσει δύο παιδιά, την Αγλαΐα Κυριακού, σύζυγο του καθηγητή Ιατρικής, Παναγιώτη Κυριακού, και τον Αντώνη Αντωνιάδη.

Πέθανε στις 9 Δεκεμβρίου 1873.

## Παραπομπές


Κατηγορία:Βουλευτές προξενικής περιφέρειας Κρήτης
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Βούκοβαρ

Το **Βούκοβαρ** (*Vukovar*, σερβικά κυριλλικά: *Вуковар*) είναι πόλη στην ανατολική Κροατία. Είναι η πρωτεύουσα της επαρχίας Βούκοβαρ-Συρμίας και κατά την απογραφή του 2011 αριθμούσε 27.683 κατοίκους. Η περιοχή γύρω από το Βούκοβαρ στα σύνορα με τη Σερβία ήταν εκείνη που διεκδικήθηκε περισσότερο κατά τη διάρκεια του πολέμου της Κροατίας μεταξύ 1991-1995. Η πόλη καταστράφηκε σε μεγάλο βαθμό κατά τη διάρκεια της σερβικής πολιορκίας και της μάχης του Βούκοβαρ.

## Παραπομπές


Κατηγορία:Πόλεις της Κροατίας